APSTIPRINĀTS

Ar Madonas novada pašvaldības domes

2021. gada 28. Oktobra lēmumu Nr. 381

 (protokols Nr. 13, 39.p.)

# MADONAS NOVADA BĀRIŅTIESAS NOLIKUMS

*Izdots saskaņā ar Valsts pārvaldes iekārtas likuma 73.panta pirmās daļas 1.punktu, Ministru kabineta 19.12.2006. noteikumiem Nr.1037 „Bāriņtiesas darbības noteikumi” 2.,3.punktu*

## Vispārīgie noteikumi

1. Nolikums nosaka Madonas novada bāriņtiesas (turpmāk tekstā – Bāriņtiesa) izveidošanas organizatorisko struktūru, apmeklētāju pieņemšanas laiku, kā arī kārtību, kādā administratīvā procesa dalībnieki var iepazīties ar lietas materiāliem.
2. Bāriņtiesa ir neatkarīga, Madonas novada pašvaldības (turpmāk tekstā – pašvaldība) izveidota aizbildnības un aizgādnības iestāde, kurai saskaņā ar normatīvajiem aktiem ir noteikta kompetence īstenot bērnu un aizgādnībā esošo personu tiesību un interešu aizsardzību Madonas novada administratīvajā teritorijā.
3. Bāriņtiesas juridiskā adrese – Blaumaņa iela 3, Madona, Madonas novads, LV-4801, elektroniskā pasta adrese – barintiesa.novads@madona.lv.
4. Bāriņtiesas funkcijas, uzdevumi un kompetence ir paredzēta Bāriņtiesu likumā un citos normatīvajos aktos.
5. Bāriņtiesas darbības tiesiskuma nodrošināšanas mehānisms, kārtība, kādā var pārsūdzēt bāriņtiesas izdotos administratīvos aktus vai Bāriņtiesas faktisko rīcību, ir paredzēta Bāriņtiesu likumā.
6. Bāriņtiesas darbu aizgādības, aizbildnības, adopcijas, aizgādnības, bērnu personisko, bērnu un aizgādnībā esošo personu mantisko tiesību un interešu aizsardzības jautājumos uzrauga un metodisko palīdzību sniedz Valsts bērnu tiesību aizsardzības inspekcija.
7. Bāriņtiesas darbu attiecībā uz mantojuma lietu kārtošanu un apliecinājumu izdarīšanu metodiski vada Tieslietu ministrija.
8. Bāriņtiesai ir sava veidlapa, ko ar rīkojumu apstiprina Madonas novada pašvaldības izpilddirektors.
9. Bāriņtiesu izveido, reorganizē un likvidē pašvaldības dome.
10. Bāriņtiesas darbība tiek finansēta no pašvaldības budžeta līdzekļiem.
11. Bāriņtiesa reizi gadā sniedz pārskatu par savu darbību Madonas novada pašvaldības domei.

## II. Bāriņtiesas organizatoriskā struktūra un apmeklētāju pieņemšana

1. Bāriņtiesas sastāvā ir bāriņtiesas priekšsēdētājs un 11 bāriņtiesas locekļi. Viens no Bāriņtiesas locekļiem pilda Bāriņtiesas priekšsēdētāja vietnieka pienākumus.
2. Bāriņtiesas amata vienību sarakstu apstiprina ar domes lēmumu.
3. Pašvaldības izpilddirektors nodibina vai izbeidz darba tiesiskās attiecības ar Bāriņtiesas priekšsēdētāju.
4. Bāriņtiesas darbu vada Bāriņtiesas priekšsēdētājs, kurš savas kompetences ietvaros un saskaņā ar normatīvajiem aktiem un amata aprakstu organizē Bāriņtiesas funkciju pildīšanu, vada Bāriņtiesas administratīvo darbu, pārvalda Bāriņtiesas finanšu, personāla un citus resursus:

15.1. nodrošinot Bāriņtiesas darba nepārtrauktību;

15.2. izdodot rīkojumus, instrukcijas un citus iekšējos normatīvos aktus;

15.3. Bāriņtiesas darbības nodrošināšanai Bāriņtiesas vārdā slēdzot līgumus ar fiziskām un juridiskām personām apstiprinātā budžeta ietvaros, ievērojot pašvaldības noteikto kārtību;

15.4. nodrošinot Bāriņtiesas finanšu un materiālo līdzekļu likumīgu, racionālu un lietderīgu izmantošanu, izstrādājot un iesniedzot apstiprināšanai pašvaldībā Bāriņtiesas finanšu gada budžetu tāmi;

15.5. atbildot par Bāriņtiesas budžeta izpildi atbilstoši pašvaldības noteiktajai kārtībai;

15.6. atbildot par Bāriņtiesas iekšējās kontroles sistēmas izveidošanu un darbību.

1. Bāriņtiesas priekšsēdētāja vietnieks pilda Bāriņtiesas priekšsēdētāja pienākumus tā prombūtnes laikā.
2. Bāriņtiesas priekšsēdētāja vietnieks, locekļi un darbinieki savu kompetenci īsteno saskaņā ar normatīvajiem aktiem un amata aprakstiem.
3. Bāriņtiesas amatpersonām un darbiniekiem tiek piešķirta apliecība, kurā minēts Bāriņtiesas nosaukums, darbinieka vārds, uzvārds un amats. Bāriņtiesas amatpersona un Bāriņtiesas darbinieks nodod darba apliecību Bāriņtiesā ne vēlāk kā piecu darba dienu laikā pēc darba tiesisko attiecību izbeigšanas.
4. Bāriņtiesas priekšsēdētāja, Bāriņtiesas priekšsēdētaja vietnieka, Bāriņtiesas locekļu un Bāriņtiesas darbinieku mēnešalgu nosaka ar pašvaldības domes lēmumu.
5. Bāriņtiesas grāmatvedības uzskaiti kārto Madonas novada pašvaldības Centrālās administrācijas Finanšu nodaļa.
6. Bāriņtiesa budžetā paredzētos finanšu līdzekļus izlieto saskaņā ar normatīvajiem aktiem, pašvaldības domes lēmumiem un noteikumiem.
7. Bāriņtiesas dokumentu arhivēšana tiek veikta atbilstoši lietu nomenklatūrai normatīvajos aktos noteiktajā kārtībā.
8. **Apmeklētāju pieņemšanas laiki un Bāriņtiesas sēžu norise**
9. Bāriņtiesa pieņem apmeklētājus:
	* 1. Madonas pilsētā, Bāriņtiesas telpās Blaumaņa ielā 3, Madonā, Madonas novadā,

pirmdienās 8.00 - 12.00, 13.00 - 17.00, trešdienās 13.00 - 19.00;

* + 1. Aronas pagasta teritorijā, Bāriņtiesas telpās Melioratoru ielā 3, Kusā, Aronas pagastā, Madonas novadā, pirmdienās 08.00 - 12.00, trešdienās 14.00 - 18.00;
		2. Barkavas pagasta teritorijā, Bāriņtiesas telpās Brīvības ielā 9, Barkavā, Barkavas pagastā, Madonas novadā, pirmdienās 08.00 - 12.00, 13.00-17.00; trešdienās 13.00 - 18.00;
		3. Bērzaunes pagasta teritorijā, Bāriņtiesas telpās Aronas ielā 1, Bērzaunē, Bērzaunes pagastā, Madonas novadā, pirmdienās 08.45-12.00, 12.30 - 17.15, ceturtdienās 12.30 - 18.15.
		4. Dzelzavas pagasta teritorijā, Bāriņtiesas telpās “Liepas”, Dzelzavā, Dzelzavas pagastā, Madonas novadā, pirmdienās 08.00 - 12.00, 13.00 - 17.00;
		5. Kalsnavas pagasta teritorijā, Bāriņtiesas telpās Pārupes ielā 2, Jaunkalsnavā, Kalsnavas pagastā, Madonas novadā, pirmdienās 09.00 - 13.00, otrdienās 14.00 - 18.00;
		6. Mārcienas pagasta teritorijā, Bāriņtiesas telpās Jaunā ielā 1, Mārcienā, Mārcienas pagastā, Madonas novadā, trešdienās 14.00 - 18.00, ceturtdienās 08.30 - 12.30;
		7. Mētrienas pagasta teritorijā, Bāriņtiesas telpās Mētru ielā 1, Mētrienā, Mētrienas pagastā, Madonas novadā, trešdienās 13.00 - 17.00;
		8. Lazdonas pagasta teritorijā, Bāriņtiesas telpās Meža ielā 2, Lazdonā, Lazdonas pagastā, Madonas novadā, otrdienās 14.00 - 17.00;
		9. Liezēres pagasta teritorijā, Bāriņtiesas telpās “Ozolkalnā”, Liezērē, Liezēres pagastā, Madonas novadā, pirmdienās 08.30 - 12.00, 13.00 – 18.00, trešdienās 13.00 - 17.00;
		10. Ļaudonas pagasta teritorijā, Bāriņtiesas telpās Dzirnavu ielā 2, Ļaudonā, Ļaudonas pagastā, Madonas novadā, pirmdienās 08.30 - 12.00, 12.30-18.00, trešdienās 08.30 - 12.30;
		11. Ošupes pagasta teritorijā, Bāriņtiesas telpās Skolas ielā 4, Degumniekos, Ošupes pagastā, Madonas novadā, otrdienās 08.00 - 12.00, ceturtdienās 8.00 - 12.00;
		12. Praulienas pagasta teritorijā, Bāriņtiesas telpās Kalna ielā 2, Praulienā, Praulienas pagastā, Madonas novadā, pirmdienās 08.00 - 12.00, ceturtdienās 13.00 - 18.00;
		13. Sarkaņu pagasta teritorijā, Bāriņtiesas telpās “Biksērē”, Biksērē, Sarkaņu pagastā, Madonas novadā, trešdienās 9.00 - 17.00;
		14. Vestienas pagasta teritorijā, Bāriņtiesas telpās “Pagastmājā”, Vestienā, Vestienas pagastā, Madonas novadā, trešdienās 11.00 - 13.30.
		15. Lubānas pilsētas, Indrānu pagasta teritorijā, Bāriņtiesas telpās Tilta ielā 11, Lubānā, Madonas novadā, pirmdienās 10.00 - 12.30, 13.30-18.00, trešdienās 14.00. - 17.30.
		16. Cesvaines pilsētas, Cesvaines pagasta teritorijā, Bāriņtiesas telpās Pils iela 1A, Cesvaine, Madonas novads, pirmdienās 09.00 - 13.00, 14.00-17.00, ceturtdienās 09.00. - 13.00.
		17. Ērgļu pagasta, Jumurdas pagasta, Sausnējas pagasta teritorijā, Bāriņtiesas telpās Rīgas iela 10, Ērgļi, Madonas novads, pirmdienās 08.30 - 12.30, 13.30-17.00, trešdienās 08.30 - 12.30, 13.30-18.00.
1. Madonas novada pilsētu un pagastu administratīvajās teritorijās apmeklētājus pieņem Bāriņtiesas priekšsēdētāja norīkots Bāriņtiesas loceklis.
2. Bāriņtiesas priekšsēdētājam ir tiesības nepieciešamības gadījumā, izdodot rīkojumu, mainīt šajā Nolikumā noteiktos apmeklētāju pieņemšanas laikus ne ilgāk kā uz trīs mēnešiem. Šajā gadījumā informācija par mainīto pieņemšanas laiku publicējama pašvaldības mājas lapā internetā vismaz trīs darba dienas pirms mainītā apmeklētāju pieņemšanas laika.
3. Bāriņtiesas sēdes notiek Bāriņtiesas telpās Blaumaņa ielā 3, Madonā, Madonas novadā. Nepieciešamības gadījumā Bāriņtiesa nodrošina izbraukuma sēdes Madonas novada pagastu/apvienību pārvaldēs.

## IV. Kārtība, kādā Bāriņtiesas administratīvā procesa dalībnieki var iepazīties ar lietas materiāliem

1. Bāriņtiesa nodrošina lietas dalībniekiem iespēju iepazīties ar lietas materiāliem normatīvajos aktos noteiktajā kārtībā, ja Bāriņtiesā par minēto ir saņemts lietas dalībnieka attiecīgs iesniegums.
2. Lietas dalībnieks iesniegumā par iepazīšanos ar lietas materiāliem norāda vārdu, uzvārdu, personas kodu, dzīvesvietas adresi, kontakttālruni, lietas nosaukumu, iesnieguma datumu, kā arī pašrocīgi paraksta iesniegumu vai iesniedz parakstītu ar elektronisko parakstu.
3. Pirms iepazīšanās ar lietas materiāliem lietas dalībnieks uzrāda Bāriņtiesas darbiniekam personu apliecinošu dokumentu.
4. Dokumentu vai lēmumu atsavinājuma izgatavošana un izsniegšana notiek pēc lietas dalībnieka mutiska vai rakstiska iesnieguma.
5. Bāriņtiesas lietvedībā esošajai informācijai ierobežotas pieejamības informācijas statuss noteikts Informācijas atklātības likumā noteiktajā kārtībā.
6. Bāriņtiesas darbinieks nodrošina iespēju izrakstīt no lietas materiāliem nepieciešamo informāciju vai ar tehniskajiem līdzekļiem izgatavot pieprasīto dokumentu kopijas.
7. Bāriņtiesai ir tiesības ievietot ar Bāriņtiesas zīmogu aizzīmogotā aploksnē informāciju, kuras izpaušana var kaitēt turpmākajai bērna attīstībai vai bērna vai aizgādnībā esošas personas psiholoģiskā līdzsvara saglabāšanai. Bāriņtiesas lietas dalībniekiem nav tiesību iepazīties ar aploksnē ievietotu informāciju.

## Noslēguma jautājumi

1. Nolikums stājas spēkā 2022.gada 1.janvārī.
2. Ar šā nolikuma spēkā stāšanos spēku zaudē Madonas novada pašvaldības domes 2020.gada 21.janvāra sēdē (protokols Nr.2, 1.punkts) apstiprinātais nolikums “Madonas novada bāriņtiesas nolikums”.
3. Ar šā nolikuma spēkā stāšanos spēku zaudē Lubānas novada pašvaldības domes 2007.gada 21.novembra sēdē (protokols Nr.3, 3.§) apstiprinātais nolikums “Lubānas novada bāriņtiesas nolikums”.
4. Ar šā nolikuma spēkā stāšanos spēku zaudē Cesvaines novada domes 2013.gada 7.janvāra sēdē (protokols Nr.1, 4.§) apstiprinātais nolikums “Cesvaines novada bāriņtiesas nolikums”.
5. Ar šā nolikuma spēkā stāšanos spēku zaudē Ērgļu novada pašvaldības domes 2019.gada 28.februāra sēdē (protokols Nr.5, 4.§) apstiprinātais nolikums “Ērgļu novada bāriņtiesas nolikums”.